ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند نے ترقیات میں شراکتداری کی عہد بستگی کے ساتھ
اِکواٹوریل گائنا کا سرکار ی دورہ مکمل کیا
افریقی ملکو ں کے سرکاری دورے کے دوسرے مرحلے پر سوازی لینڈ کا سفر کرنے والے
پہلے ہندوستانی صدر جمہوریہ ہوں گے
نئیدہلی9 اپریل ۔ صدر جمہوریہ جناب رام ناتھ کووند 9 اپریل 2018 کو افریقی ملک اِکواٹوریل گائنا کا سرکاری دورہ مکمل کرکے اپنے سفر کو دوسرے مرحلے پر سوازی لینڈ کے لئے روانہ ہوگئے ۔واضح ہوکہ صدر جمہوریہ جناب رام ناتھ کووند تین افریقی ملکوں ،اِکواٹوریل گائنا ،سوازی لینڈ اور زامبیا کے سرکاری دورے پر ہیں ۔ جیسا کہ پہلے بتایا جاچکا ہے کہ جناب رام ناتھ کووند اِکواٹوریل گائنا کا دورہ کرنے والے پہلے ہندوستانی صدر جمہوریہ ہیں ۔ اِکواٹوریل گائنا میں ان کے قیام کے دوران آیوش  اور روائتی ادویہ ، ادویہ کی جڑی بوٹیوں کے شعبوں میں تین معاہدوں پر دستخط کئے گئے اور اطلاعاتی اور مواصلاتی ٹکنالوجی کے لئے ایک مشترکہ منصوبہ عمل مرتب کیا گیا ۔
صدر جمہوریہ جناب رام ناتھ کووند نے اِکواٹوریل گائنا سے روانگی سے قبل میڈیا کے لئے ایک اخباری بیان بھی جاری کیا ۔ جناب کووند نے اپنے اس بیان میں کہا کہ اِکواٹوریل گائنا کا پہلا سرکار ی دورہ کرنا ان کے لئے انتہائی فخرو اعزاز کی بات ہے اور اِکواٹوریل گائنا کے صدر محترم کے ساتھ مذاکرات میں باہمی تعلقات کی قوس قزح پر نظر ڈالی گئی اور باہمی مفاد کے عالمی امور کا جائزہ لیا گیا ۔اس موقع پر دونوں فریقوں نے اپنے اپنے ملکوں کے عوام کے لئے نمو اور ترقی کے عمل میں تیزی پیدا کرنے کی ہند -اِکواٹوریل گائنا شراکتدار ی کی توسیع پر بھی اتفا ق رائے کا اظہار کیا ۔
بعد ازاں صدر جمہوریہ جناب رام ناتھ کووند اپنے افریقی ملکو کے دوسرے مرحلے پر سوازی لینڈ پہنچے ۔ جناب رام ناتھ کووند سوازی لینڈ کا بھی دورہ کرنے والے پہلے ہندوستانی صدر مملکت ہیں ۔
U-1998
(Visitor Counter : 77
بجلی کی وزارت
صاف ستھری توانائی کے اعلیٰ وزارتی عہدیداروں کی میٹنگ کی
میزبانی ہندوستان کر رہا ہے
افتتاحی اجلاس صاف ستھری توانائی، ماحول دوست، اسٹیل اور ہائیڈروجن پر بات چیت کے بعد شروع ہوا
مکمل اجلاس کی بات چیت قیادت ہندوستان اور برطانوی حکومت نے کی
ہندوستان آج سے شروع ہونے والی صاف ستھری توانائی کی وزارتوں کے اعلیٰ افسران کی میٹنگ ک میزبانی کر رہا ہے، جو 8 اپریل کو ختم ہوگا۔ یہ میٹنگ صاف ستھری توانائی سے متعلق پالیسیوں کے تحت مختلف کام کاج کا جائزہ لینےکے لئے منعقد کی جا رہی ہے۔ ستمبر 2022 میں صاف ستھری توانائی کی آئندہ وزارتی میٹنگ کی تیاری کے لئے بھی اس میٹنگ سے استفادہ کیاجائے گا۔
آج منعقد ہونے والے افتتاحی اجلاس میں ٹرانزیشن ایجنڈے کو زیرغور لایا گیا، جس میں بجلی کی مرکزی وزارت کے ایڈیشنل سکریٹری نے خیر مقدمی کلمات پیش کئے۔ اس کے بعد ماحولیات، جنگلات اور آب و ہوا میں تبدیلی کی وزارت کے سکریٹری نے کلیدی خطبہ پیش کیا۔ اس کے بعد صاف ستھری توانائی ، ماحول دوست، اسٹیل اور ہائیڈروجن جیسے موضوعات پر بات چیت ہوئی۔
ہندوستان اور برطانوی حکومت توانائی کی منتقلی کے مستقبل کی بابت مکمل بات چیت کی قیادت کر رہی ہیں۔ بین الاقوامی توانائی ایجنسی ، بین الاقوامی قابل تجدید توانائی ایجنسی اور اقوام متحدہ کے اعلیٰ سطحی ذمہ داران نے اسٹیٹ آف سیکٹرل ٹرانزیشن کے رپورٹ کے مسودے میں ابھرنے والے نتائج پیش کئے اور منتخب کردہ طریقوں اور ان کے کام کاج کی مجموعی رفتار سے آگاہ کیا۔
دوسرا اجلاس ‘‘ اسکیلنگ اَپ کلین انرجی انوویشن اینڈ ایکشنز- سرمایہ کاری کے مواقع ’’ کے لئے وقف تھا۔ اس کا آغاز اجلاس کے سربراہ نیتی آیوگ کے ایڈیشنل سکریٹری کے افتتاحی کلمات سے ہوا۔ اس اجلاس کے اہم مقررین میں انٹرنیشنل سولر الائنس کے ڈائرکٹر جنرل ،بجلی کی وزارت کے ایڈیشنل سکریٹری اور مالیاتی مشیر ، وزارت مالیات کے مشیر، انویسٹ انڈیا کے منیجنگ ڈائرکٹر اور سی ای او، آئی آر ای ڈی اے کے چیئرمین، پاور فنانس کارپوریشن کے چیئرمین اور منیجنگ ڈائرکٹر اور رورل الیکٹریفکیشن کارپوریشن کے چیئرمین اور منیجنگ ڈائرکٹر شامل تھے۔
بات چیت میں اے ڈی بی، کے ایف ڈبلیو، ڈبلیو بی، ریلائنس، اڈانی گرین، ڈالمیا سیمنٹ، ٹاٹا کلین ٹیک، ہیرو فیوچر اور شیل انرجی کے صنعتی نمائندوں نے اہم مداخلت سے کام لیا۔ اس کے بعد کھلی بات چیت ہوئی۔ اس اجلاس کا مقصد صاف ستھری توانائی کے لئے سرمایہ کاری کے مواقع کی نشاندہی کرنا تھا۔
کلین انرجی منسٹریئل  29 رکن ممالک کی ایک اعلیٰ سطحی عالمی مجلس ہے، جس کا مقصد پالیسیوں اور پروگراموں کو فروغ دینا ہے۔ یہ دنیا کی اہم معیشتوں ، بین الاقوامی تنظیموں اور کمپنیوں کو واحد مشن کے تحت یکجا کر تا ہے او ر یہ مشن ہے ، صاف ستھری توانائی کی طرف تیز منتقلی۔
شہری ہوابازی کی وزارت
آٹھ گرین فیلڈ ایئر پورٹ اپنا عمل شروع کرچکے ہیں
’اصولی طور پر‘ 21 گرین فیلڈ ایئر پورٹ کے قیام کی منظوری دی گئی ہے
حکومت ہند نے ’اصولی طور پر‘ پورے ملک میں 21 گرین فیلڈ ایئر پورٹوں کے قیام کی منظوری دے دی ہے۔ وہ یہ ہیں: گوا میں موپا، مہاراشٹر میں نوی ممبئی، شرڈی اور سندھو درگ، کرناٹک میں کالابرگی، بیجا پور ، حسان اور شیموگا، مدھیہ پردیش میں داتیا ، اتر پردیش میں کشی نگر اور نوئیڈا  ، گجرات میں دھولیرا اور ہیراسار، پڈوچیری میں کرائیکل، آندھرا پردیش میں داگادرتھی، بھوگا پورم اور اوراوکل  مغربی بنگال میں درگا پور، سکم میں پیک یونگ، کیرالہ میں کنور اور ارونا چل پردیش میں ہولانگی ، ابھی تک 8 گرین فیلڈ ایئر پورٹ یعنی درگا پور، شیرڈی، سندھو درگ، پیک یونگ، کنور ، کالابرگی، اوراوکل اور کشی نگر اپنا کام شروع کرچکے ہیں۔
آندھرا پردیش کی ریاستی حکومت کو اصولی طور پر تین گرین فیلڈ ایئر پورٹوں یعنی آندھرا پردیش کے ضلع وجیانگرم میں بھوگا پورم، ضلع کرنول میں اوراوکل اور ضلع نیلور میں داگادرتھی سینڈل کے بارے میں منظور دے دی گئی ہے۔ ان ایئر پورٹوں میں سے ضلع کرنول میں اوراوکل ایئر پورٹ اپنا کام مارچ 2021 میں شروع کر چکا ہے۔
ایئر پورٹ پروجیکٹوں کے نافذ کرنے کی ذمہ داری، جس میں پروجیکٹوں کی فنڈنگ بھی شامل ہے، متعلقہ ایئر پورٹ ڈیولپر جس میں ایئر پورٹس اتھارٹی آف انڈیا  شامل ہے اور متعلقہ ریاستی حکومت  پر ہے۔ اے اے آئی نے ہولانگی  اور ہیراسار  ایئر پورٹوں باالترتیب 646 کروڑ روپے اور 1405 کروڑ روپے کی تخمینہ لاگت سے بنانے کی ذمہ داری لی ہے۔ عوامی سرمایہ کاری بورڈ نے 1305 کروڑ روپے کی لاگت سے  گجرات میں دھولیرا ایئر پورٹ کو 3 دسمبر 2021 بنانے کی سفارش کی ہے، بقیہ 10 گرین فیلڈ ایئر پورٹوں کی تخمینہ جاتی لاگت اس طرح ہے:
موپا ، نوی ممبئی  ، بیجا پور ، حسان ، شموگا ، داتا ، جیور   ، کرائیکل  داگادرتھی  اور بھوگا پورم ۔
یہ اطلاعات شہری ہوا بازی کے وزیر مملکت جنرل  ڈاکٹر وی کے سنگھ نے آج لوک سبھا میں ایک سوال کے تحریری جواب میں دیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ا ک۔ ق ر
14410U-
(Visitor Counter : 76
کارپوریٹ امور کی وزارتت
متعلقہ فریقوں کے ساتھ رابطوں میں اضافہ سے متعلق مشاورتی پیپر پر عوام کی رائے دینے کی آخری تاریخ کو بڑھا کر 30جولائی کیا گیا
نیشنل فائنانشل رپورٹنگ اتھارٹی  نے اپنے مشاوری مکتوبعنوان ‘‘ فریقوں کے ساتھ رابطے بڑھانا : تکنیکی مشاورتی کمیٹی کی رپورٹ  پر رائے دینے کی آخری تاریخ کو دس جولائی 2021 سے بڑھا کر 30جولائی کر دیا ہے ۔ مشاورتی پیپر کو درج ذیل پر دیکھا جا سکتا ہے : https://nfra.gov.in/consultation_papers.
لوگ اپنی رائے تو اس میل کے ذریعے :
comments-tac.paper @nfra.gov.in پر بھیج سکتے ہیں یا بذریعیہ ڈاک NFRAکے دفتر پر روانہ کر سکتے ہیں :
سیکرٹری ، نیشنل فائنانشل رپورٹنگ اتھارٹی، ساتویں منزل ، ایچ ٹی ہاؤس، 18-20، کستوربا گاندھی مارگ، نئی دہلی 110001
NFRAکے بارے میں :
نیشنل فائنانشل رپورٹنگ اتھارٹی کی تشکیل حکومت ہند نے یکم اکتوبر 2018کو کمپنیز ایکٹ 2013 کے سیکشن 132 کے سب سیکشن  کے تحت کی تھی۔ NFRA کا خاص مقصد عوام کے مفاد اور سرمایہ کاروں، قرض دینے والوں یا NFRA کے ضابطوں 2018 کے تحت آنے والے اداروں کے مفادات کے تحفظ کے لیے حساب کتاب اور آڈیٹنگ کے اعلیٰ معیارات متعین کرنا اور کمپنیوں کے ذریعہ حساب کتاب اور آڈیٹنگ کے اعلیٰ معیارات قائم کرنا اور آڈیٹرز کے ذریعے آڈیٹنگ کی کاروائیوں پر نظر رکھنا ہے ۔
مشاورتی پیپر کے بارے میں :
نیشنل فائنانشل رپورٹنگ اتھارٹی جو دیگر باتوں کے علاوہ NFRA کو کلیدی ساجھیداروں کے نقطہ نظر کے بارے میں آگاہ کرتی ہے۔ TAC NFRA کے فریقوں کے ساتھ رابطوں پر مشاورتی عمل کی ذمہ داری اور مارچ 2021 کی اپنی رپورٹ میں اسے بڑھانے کی سفارش کی ہے اور اسکے طریقے بھی تجویز کیے ہیں۔TACکی اہم سفارشات میں مشاورتی گروپوں کی تشکیل، فیلوشپ لروگراموں کا قیاتم ، NFRAکی معائنہ پالیسی کا اجراء اور NFRAکی ریگولٹری صلاحیت سازی کرنا شامل ہیں۔ مشاورتی پیپر NFRAنے تیار کیا ہے اور شائع کیا ہے جس میں TAC کی سفارشات پر اسکی ابتدائی رائے شامل ہے ۔
شہری ہوابازی کی وزارت
کابینہ نے اترپردیش میں کشی نگر ہوائی اڈے کو بین اقوامی ہوائی اڈہ اعلان کئے جانے کو دی منظوری
وزیر اعظم جناب نریندر مودی کی زیرصدارت مرکزی کابینہ نے اتر پردیش میں کشی نگر ہوائی اڈے کو بین اقوامی ہوائی اڈے کے طور پر اعلان کئے جانے کو منظوری دے دی ہے۔
کشی نگر ہوائی اڈہ شراوستی، کپل وستو، لمبنی جیسے متعدد بودھ ثقافتی مقامات کے قریب واقع ہے اور ’ بین اقوامی ہوائی اڈے‘ کے طور پر اعلان کئے جانے سے فضائی مسافروں کے لئے رابطہ کاری میں بہتری آئے گی، ساتھ ہی انہیں مسابقتی اخراجات والے سفر کے لئے زیادہ متبادل ملیں گے۔ اس کے نتیجے میں ملکی / بین الاقوامی سیاحت اور خطوں کی معاشی ترقی کو فروغ ملے گا۔ بین الاقوامی سرحد کے قریب ہونے کی وجہ سے یہ ایک اہم اسٹریٹجک مقام ہوگا۔
کشی نگر اتر پردیش کے شمال۔ مشرقی حصے میں ہے اور گورکھپور سے تقریبا 50 کلومیٹر پورب میں واقع ہے۔ یہ اہم بودھ تیرتھ مقامات میں سے ایک ہے۔
کارپوریٹ امور کی وزارتت
مالی سال 20-2019 کے لئے اے جی ایم کے انعقاد کی مدت میں توسیع کے لئے عام احکامات
نئی دہلی، 08 ستمبر؍ 2020 : کارپوریٹ امور کی وزارت  نے آج تقریباََ 12 لاکھ کمپنیوں کو ایک بڑی راحت دیتے ہوئے سالانہ جنرل میٹنگ  منعقد کرنے کے لئے آخری مدت کو 30 ستمبر سے بڑھاکر 31دسمبر کردیا ہے۔
ایم سی اے نے آراوسیز کو ہدایت جاری کی ہے کہ وہ باضابطہ درخواست اور فیس کی ادائیگی کے بغیر احکامات جاری کریں ۔یہاں تک کہ پہلے داخل کی جاچکی درخواستوں کو ، جن کی منظوری نہیں کی گئی یا جنہیں مسترد کردیا گیا ہے ،اس راحت کے تحت ان کو بھی فائدہ پہنچے گا۔
ایم سی اے نے اس مدت میں توسیع کو وڈ-19 کے پیش نظر اور اے جی ایم کے نفاذ کے لئے وقت میں توسیع کی خاطر مختلف انجمنوں کے مطالبوںکو پورا کرتے ہوئے کی ہے۔یہ پہلا موقع ہے جب یہ راحت تمام کمپنیوںکو فراہم کی گئی ہے۔
کابینہ
مرکزی کابینہ نے آفات کے خطرے کو کم کرنے اور بندوبست کے شعبے میں تعاون کے لئے بھارت اور اٹلی جمہوریاؤں کے مابین مفاہمتی قرارداد کو منظوری دی
وزیراعظم جناب نریندر مودی کی صدارت میں کابینہ کو قومی آفات بندوبست اتھارٹی  اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس کے درمیان ہوئے آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قراردادسے باخبر کرایا گیا۔
فوائد :
آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قرارداد پر بھارت کی طرف سے این ڈی ایم اے اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس نے دستخط کئے تھے۔
اس مفاہمتی قرارداد کے تحت ایک ایسا نظام بنایا جائے گا ، جس سے بھارت اور اٹلی دونوں کو فائدہ ہوگا۔ اس کے تحت دونوں ملکوں کو ایک دوسرے کے آفات کے بندوبست کے نظام سے فائدہ ہوگا اور آفات کے بندوبست کے شعبے میں تیاری ، ردعمل اور صلاحیت سازی کے شعبوں کو مضبوط کرنے میں مدد ملے گی۔
قومی آفات بندوبست اتھارٹی  اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس کے مابین آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قرارداد پر جون 2021 میں دستخط کئے گئے تھے۔
بھارتی چناؤ کمیشن
دور دراز علاقوں میں ووٹنگ کے تکنیکی پہلوؤں پر تبادلہ خیال کے لئے ویبنار کا اہتمام کیا گیا
نئی دہلی،11 اگست 2020/ الیکشن کمیشن نے تمل ناڈو ای گورننس ایجنسی کے ساتھ مل کر 10 اگست 2020 کو "ریموٹ ووٹنگ کے ٹکنالوجی کے پہلو: بلاک چینوں کی ایکسپلورنگ" پر ایک ویبنار کا اہتمام کیا۔ اس ویبنار میں ، ہندوستان اور پوری دنیا سےتکنیکی ماہرین ، ماہرین تعلیم ، پالیسی پیشہ ور ، سائبر سیکیورٹی کے ماہرین نے مل کر شراکت کی۔ بلاک چین پر مبنی ووٹنگ حل استعمال کرنے کا ابتدائی خیال چیف الیکشن کمشنر مسٹر سنیل اروڑا کو 30 اکتوبر 2019 مدراس کے اپنے دورے کے دوران آیا۔
اس ویبنار میں ، الیکشن کمشنر ، جناب سشیل چندر نے کلیدی خطبہ پیش کیا۔ مسٹر چندر نے انتخابات میں زیادہ سے زیادہ "انتخابی شمولیت" کو یقینی بنانے کی اہمیت پر زور دیا۔ انہوں نے زور دے کر کہا کہ جغرافیائی رکاوٹوں اور مجبوریوں کی وجہ سے بڑی تعداد میں رائے دہندگان اپنے حق رائے دہی کا استعمال نہیں کررہے ہیں۔ یہ انکشاف ہوتا ہے کہ قبضے ، تعلیم ، طبی علاج یا دیگر وجوہات کی وجہ سے ، انتخاب کنندہ اپنی موجودہ رجسٹریشن رہائش گاہ سے ووٹر لسٹ سے کہیں مختلف رہتے ہیں۔ مسٹر چندر نے ، تاہم ، اس بات پر بھی زور دیا کہ ٹیکنالوجی پر مبنی حل تیار کرنے کے لئے بنیادی غور "تمام اسٹیک ہولڈرز کے اعتماد کو متاثر کرنے ، انتخابی عمل کی سالمیت کو یقینی بنانے ، اور بیلٹ کی رازداری کی اہلیت ہونا چاہئے۔ " انہوں نے محسوس کیا کہ سیاسی جماعتوں کو بھی یہ یقین دہانی کرانے کی ضرورت ہے کہ یہ نظام چھیڑ چھاڑ سے پاک اور محفوظ ہے۔ مسٹر چندر نے دور دراز علاقوں میں پولنگ کے تناظر میں کہا کہ یہ روایتی پولنگ اسٹیشن سے روانہ ہوتا ہے جو صرف ایک جغرافیائی علاقے سے جڑا ہوا ہے۔ تاہم ، انہوں نے واضح کیا کہ کمیشن انٹرنیٹ کے ذریعے گھر پر ہی ووٹنگ کا تصور نہیں کرتا ہے۔ ریموٹ پولنگ پروجیکٹ ان ووٹرز کو اپنے مخصوص پولنگ اسٹیشنوں سے دور رہنے والوں کو محفوظ طریقے سے ووٹ ڈالنے کے اہل بنانا چاہتا ہے۔ شری چندر نے امید ظاہر کی کہ ماہرین کی مشاورت سے ، کمیشن مضبوط دور دراز علاقوں میں ووٹ ڈالنے کے لئے ایک ماڈل تشکیل دے سکے گا جو زیادہ شمولیت اور مضبوط ہوگا۔
اس ویبنار میں 800 سے زیادہ افراد نے حصہ لیا۔ مقررین نے بلاک چین ٹکنالوجی کے عالمی تجربے ، توسیع پذیرائی کے امکانات پر بات کی ۔ ڈیٹا پرائیویسی اور انتظامیہ کے امور پر ۔ ڈیٹا سیکورٹی ؛ توثیق اور توثیق کی طرف توجہ مبذول کرائی ۔ اس ویبنار کی میزبانی حکومت ہند کے پرنسپل سائنسی مشیر پروفیسر کے وجے راگھوان ، آئی آئی ٹی بھلائی کے ڈائریکٹر پروفیسر رجت موونا ، آئی آئی ٹی مدراس کے ڈائریکٹر پروفیسر بھاسکر رامورتی ، گلوبل بلاک چین بزنس کونسل کے سی ای او ، سانڈرا رو ، بین الاقوامی ایسوسی ایشن برائے ٹرسٹڈ بلاک چین ایپلیکیشنز نے کی۔ ممبر ، مونک بچنر ، ٹرسٹڈ بلاک چین ایپلی کیشنز کے بین الاقوامی ایسوسی ایشن کے ممبر ، اسماعیل اریباس اور کنفڈ ہسپانوی چیپٹر آف گورنمنٹ بلاک چین ایپلی کیشنز کے صدر نے بھی الگ الگ اجلاسوں میں خطاب کیا۔
اس ویبنار کو الیکشن کمیشن کے آئی ٹی ڈویژن کے انچارج ڈپٹی الیکشن کمشنر ایس ایچ آشیش کنڈرا نے دور دراز علاقوں میں ووٹنگ کے مختلف پہلوؤں پر توجہ دینے کے لئے مختلف اسٹیک ہولڈرز کے ساتھ ایک جامع مشورتی مشق کے طور پر بلایا تھا ۔
م ن۔ ش ت ۔ ج
Uno-4466
(Visitor Counter : 95
وزارتِ تعلیم
جناب سنجے دھوترے نے یوگا کے بین الاقوامی دن ، 2021 کے موقع پر یوگا سائنس میں این آئی او ایس کا ڈپلومہ کورس شروع کیا
نئی دلّی ، 21 جون / تعلیم کے مرکزی وزیر مملکت جناب سنجے دھوترے نے آج یوگا کے بین الاقوامی دن ، 2021 کے موقع پر یوگا سائنس میں این آئی او ایس ڈپلومہ کورس کا آغاز کیا ۔ وزیر موصوف نے کورس کے لئے خود کی تعلیم کا نصاب جاری کیا ۔
یوگا کی اہمیت ، خاص طور پر کووڈ کے دوران ، اس کی اہمیت کو اجاگر کرتے ہوئے جناب دھوترے نے کہا کہ اس کے نتیجے میں روزگار کے کئی مواقع پیدا ہوئے ہیں ۔ انہوں نے کہا کہ آج شروع کیا گیا یوگا سائنس کا کورس ، ان لوگوں کو ، جنہوں نے یہ کورس پاس کر لیا ہے ، روزگار طلب کرنے والے کی بجائے روزگار فراہم کرنے والا بننے میں مدد کرے گا ۔ وزیرموصوف نے 21 جون کو یوگا کابین الاقوامی دن قرار دلوانے میں وزیر اعظم نریندر مودی کی کوششوں کی ستائش کی ۔
این آئی او ایس کی سربراہ نے اظہارِ خیال کرتے ہوئے کہا کہ دو سالہ ڈپلومہ کورس میں ، پہلے سال میں 5 مضامین شامل ہیں ، جن میں یوگا کی تعلیم دینے کی تربیت دی جائے گی ، جب کہ دوسرے سال میں یوگا تھیریپی سے متعلق 5 مضامین ہوں گے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5733
(Visitor Counter : 128
مکانات اور شہری غریبی کے خاتمے کی وزارت
وزیراعظم کے آن لائن ڈیش بورڈ سَوَنِدھی کی شروعات
اسکیم کے بارے میں معلومات اور اس پر نظر رکھنے کا ایک ہی جگہ پر نظام شروع کیا گیا
اسکیم کے تحت 7.15 لاکھ سے زیادہ درخواستیں موصول کی گئیں، 1.7 لاکھ سے زیادہ کو منظوری دی گئی
نئی دہلی،28 اگست ، 2020 / ہاؤسنگ اور شہری امور کے سکریٹری جناب درگا شنکر مشر نے وزیراعظم کے خوانچہ فروشوں سے متعلق آتم نربھر ندھی  نے آن لائن ڈیش بورڈ کا آغاز کیا۔ یہ آغاز آج ویڈیو کانفرنسنگ کے ذریعے کیا گیا۔ آن لائن ڈیش بورڈ فعال اور متحرک ہے اور اس سے اُن سبھی متعلقہ فریقوں کو ایک ہی جگہ پر ایک ایسا نظام فراہم ہوگا جس سے انہیں معلومات حاصل ہوگی اور شہری کی سطح پر پی ایم سوندھی کی پیش رفت پر نظر رکھی جا سکے گی۔
2 جولائی 2020 کو پی ایم سوندھی پورٹل پر جب سے آن لائن درخواستیں داخل کی گئی ہیں 7.15 لاکھ درخواستیں موصول ہو چکی ہیں اور مختلف ریاستوں اور مرکز کے زیر انتظام علاقوں میں 1.70 لاکھ سے زیادہ درخواستوں کو منظوری مل چکی ہے۔
پی ایم سوندھی کا آغاز وزارت نے 1 جون 2020 کو خوانچہ فروشوں کو مناسب قرض فراہم کرنے کے لیے کیا تھا، تاکہ وہ اپنی گزر بسر دوبارہ شروع کر سکیں جس پر کووڈ – 19 لاک ڈاؤن کی وجہ سے خراب اثر پڑا تھا۔ اس اسکیم کا مقصد اُن 50 لاکھ سے زیادہ خوانچہ فروشوں کو فائدہ پہنچانا ہے جو 24 مارچ 2020 سے پہلے شہری علاقوں میں خوانچہ فروشی کر رہے تھے۔ اِن میں وہ لوگ بھی شامل ہیں جو شہر کے اطراف دیہی علاقوں میں رہتے ہیں۔ اس اسکیم کے تحت خوانچہ فروش 10 ہزار روپے تک کا قرض حاصل کر سکتے ہیں جو ایک سال کی مدت میں ماہانہ قسطوں کی شکل میں ادا کیا جاسکتا ہے۔ اگر قرض کی ادائیگی وقت پر یا وقت سے پہلے کی جاتی ہے تو 7 فیصد سالانہ کی سبسڈی مستفیدین کے کھاتوں میں جمع کرا دی جائے ۔ یہ سبسڈی سہ ماہی بنیاد پر فائدوں کی براہ راست منتقلی پروگرام کے ذریعے کرائی جائے گی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔28
U – 4878
(Visitor Counter : 133
صحت اور خاندانی بہبود کی وزارت
حیض سے متعلق حفظانِ صحت کے تئیں بیداری
نئی دہلی،09؍جولائی۔ وزیر مملکت جناب اشونی کمار چوبے نے آج راجیہ سبھا میں ایک تحریری جواب میں بتایا ہے کہ حکومت ہند ریاستوں ؍ مرکز کے زیر انتظام علاقوں کو نوخیز لڑکیوں کے لئے حیض سے متعلق حفظانِ صحت اسکیم نافذ کرنے میں اپنی جانب سے مدد فراہم کر رہی ہے اور یہ امداد ان ریاستوں اور مرکز کے زیر انتظام علاقوں کی جانب سے موصول ہونے والے نفاذ کے منصوبوں میں شامل تجاویز کے مطابق فراہم کی جاتی ہے۔ یہ اسکیم درج ذیل امور پر احاطہ کرتی ہے:
- نوخیز لڑکیوں میں حیض سے متعلق حفظانِ صحت کے تئیں بیداری پیداکرنا اور اس میں اضافہ کرنا۔
- نوخیز لڑکیوں کے ذریعے جو بنیادی طور پر دیہی علاقوں میں سکونت پذیر ہیں، اعلیٰ کوالٹی کے حامل سنیٹری نیپکینوں کے استعمال تک رسائی میں بہتری لانا۔
- ماحولیات کے لحاظ سے سازگار طریقےسے سینٹری نیپکینوں کومحفوظ طریقےسے ٹھکانےلگانے کے عمل کو یقینی بنانا۔
- آشا کو سرمایہ فراہم کرنا تاکہ وہ نوخیز لڑکیوں کے ساتھ ماہانہ میٹنگوں کا اہتمام کرسکیں، جہاں حیض سے متعلق حفظانِ صحت کے موضوع پر باقاعدہ تبادلۂ خیالات اور جانکاریوں کا تبادلہ ہوسکے۔
بڑی تعداد میں آئی ای سی میٹریئل اچھی حیض سے متعلق صحت برقرار رکھنے کے لئے وضع کیا گیا ہے، جس میں نوخیز لڑکیوں میں اس کے تئیں بیداری پیدا کرنے پر خاصا زور دیا گیا ہے اور انہیں یہ بتایا جاتا ہے کہ وہ کس طریقے سے حفظانِ صحت کے تقاضوں کے مطابق حیض سے نمٹنے کے طریقے اپنا سکتی ہیں، ان میں آڈیو، ویڈیو اور پڑھنے کا مواد بھی شامل ہے۔ آشا کارکنان کو بھی جاب-ایڈس فراہم کرائے جاتے ہیں۔ اس کے ساتھ ساتھ فیلڈ کی سطح پر کام کرنے والے دیگر کارکنان کو بھی ضروری سازوسامان فراہم کرائے جاتے ہیں تاکہ وہ نوخیز لڑکیوں سے گفت و شنید کر سکیں۔
مذکورہ اسکیم کے تحت سینٹری نیپکین مفت تقسیم کرنے کی کوئی تجویز نہیں ہے۔ نوخیز لڑکیوں کو آشا کے توسط سے رعایتی شرحوں پر یعنی سبسڈی والے سینٹری نیپکن فراہم کرائے جاتے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ۔ک ا
U- 2971
(Visitor Counter : 40
امور صارفین، خوراک اور عوامی تقسیم کی وزارت
مرکز نے پروڈکٹ کے برانڈ نام/لوگو کے ساتھ پیک شدہ اشیاء کے بنیادی اجزاء کا اعلان کرنے کے لیے مشاورتیں طلب کیں
صارفین کے حقوق کو مضبوط بنانے کے لیے آگے بڑھیں
مرکز نے لیگل میٹرولوجی  رولز، 2011 میں ایک التزام تجویز کیا ہے کہ ایک شے جس میں ایک سے زیادہ اجزاء شامل ہوں اس کے سامنے برانڈ نام/لوگو کے ساتھ شے کے دو یا دو سے زیادہ بنیادی اجزاء کی تشکیل کا اعلان ہوگا۔ پیکیج کی طرف دو یا دو سے زیادہ اہم اجزاء کے اعلان میں پروڈکٹ کے منفرد سیلنگ پوائنٹ/ منفرد سیلنگ پروپوزیشن  کا فیصد/مقدار اور اسی فونٹ سائز میں ہونا چاہیے جس میں منفرد سیلنگ پوائنٹ/ منفرد سیلنگ پروپوزیشن  کا اعلان ہے۔ وضع کردہ مذکورہ شق کا اطلاق مکینیکل یا برقی شے کے لیے نہیں ہوگا۔
یہ اقدام اس وقت سامنے آیا جب یہ دیکھا گیا کہ مینوفیکچررز/ پیکرز/ درآمد کنندگان اہم اعلانات نہیں کر رہے ہیں جیسے کہ پیکیج کے اگلے حصے میں اہم اجزاء کی تشکیل۔ پیکٹ کے اگلے حصے پر پروڈکٹ کے منفرد سیلنگ پوائنٹ / منفرد سیلنگ پروپوزیشن  کا اعلان اس کی ساخت کے فیصد کے بغیر صارفین کے مطلع کرنے کے حق کے خلاف ہے۔
لیگل میٹرولوجی  رولز، 2011 کے تحت مینوفیکچرر/پیکرس/درآمد کنندہ کا نام اور پتہ، اصل ملک، شے کا عام یا عام نام، خالص مقدار، مہینہ اور تیاری کا سال جیسے چند اعلانات کا اعلان کرنا لازمی ہے۔ صارفین کے مفاد میں تمام پری پیکڈ اشیاء پر ایم آر پی، کنزیومر کیئر کی تفصیلات وغیرہ کا اعلان لازمی ہے۔
مثال کے طور پر، آئیے فرض کریں کہ اگر کوئی سامان اس کے منفرد سیلنگ پوائنٹ / منفرد فروخت کی تجویز کے ساتھ بطور جزو ‘ایکس’ اور ‘وائی’ بیچی جاتی ہے۔ مجوزہ التزام کے مطابق مینوفیکچرر/پیکرس/درآمد کنندہ کو پیکیج کے سامنے والے حصے میں ایکس اور وائی کے نام اور ساخت کا بھی اعلان کرنا ہوگا۔ اس طرح کی ساخت کا اعلان فی صد میں کیا جائے گا مثلاً ‘‘℅50’’ یا ‘‘50 فیصد’’ یا‘‘ففٹی فیصد’’ اسی فونٹ سائز میں جس میں پیکیج پر ‘ایکس’ اور ‘وائی’ کے نام کا اعلان کیا گیا ہے۔
تمام متعلقہ/ اسٹیک ہولڈرز بشمول صنعتوں، انجمنوں، صارفین، رضاکار صارف تنظیم اور دیگر اسٹیک ہولڈرز سے عوامی تبصرے/ آراء و تجاویز طلب کی جاتی ہیں جن میں برانڈ نام/کمپنی کے لوگو کے ساتھ پیکٹ کے اگلے سائڈ پر اجناس کے دو یا زیادہ اہم اجزاء کا اعلان کیا جاتا ہے۔
تبصرے/ تجاویز 31 اگست 2022 تک js-ca[at]nic[dot]in، dirwm-ca[at]nic[dot]in اور ashutosh.agarwal13[at]nic[dot]in یا فزیکل طور پر جمع کرائی جا سکتی ہیں۔ ڈائریکٹر، کرشی بھون میں قانونی میٹرولوجی، نئی دہلی-01۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 85
وزارت خزانہ
 7.38فیصدجی ایس 2027 ،  جی او آئی ایف آر بی 2028، 7.54 فیصد جی ایس 2036 ،  6.99 فیصد جی ایس 2051 کی فروخت کے لئے نیلامی
حکومت ہند نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 9,000 کروڑ روپے  کی مشتہر کردہ رقم کے لیے  گورنمنٹ سیکیورٹی 2027،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 4,000 کروڑ روپے کی مشتہر کردہ رقم کے لیے جی او آئی ایف آر بی 2028،  یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 11,000 کروڑ روپے کی مشتہرکردہ رقم کے لیے ‘7.54فیصد گورنمنٹ سیکیورٹی 2036، یکساں قیمت پر مبنی نیلامی کے ذریعے 8,000 کروڑ روپے  کی مشتہر کردہ رقم کے لیے 6.99 فیصد گورنمنٹ سیکیورٹی 2051 ۔بھارتی حکومت کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی سبسکرپشن برقرار رکھنے کا اختیار ہوگا۔ نیلامی 26 اگست 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سیکیورٹیز کی فروخت کی مشتہر کردہ رقم کا 5فیصد تک اہل افراد اور اداروں کو سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 26 اگست 2022 کو ریزرو بینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جانی چاہئے ۔غیر مسابقتی بولیاں صبح 10.30 بجے سے 11.00 بجے کے درمیان جمع کرائی جانی چاہئے اور مسابقتی بولیاں صبح 10.30 سے 11.30 کے درمیان جمع کرائی جانی چاہئے۔
.نیلامی کے نتائج کا اعلان 26 اگست 2022  کو کیا جائے گا اور کامیاب بولی دہندگان کو ادائیگی 29 اگست 2022  کو ہوگی۔
ریزرو بینک آف انڈیا کی طرف سے جاری کردہ سرکلر نمبر آر بی آئی25/19-2018 مورخہ 24 جولائی 2018 ‘سنٹرل گورنمنٹ سیکیورٹیز میں لین دین کب جاری کیا گیا’ کے رہنما خطوط کے مطابق جب جاری کیا گیا ٹریڈنگ کے لیے اہل ہوں گے ۔یہ وقتاً فوقتاً کی جانے والی ترمیم کے مطابق ہے۔